cyanic-selkie/wikianc huggingface dataset:
Menneskeaper
Menneskeaper (Hominoidea) er en overfamilie som består av haleløse primater med store hoder, lange armer, og lange ben. Gruppen tilhører østapene (Catarrhini) og deles inn i to familier; Hominidae (egentlige menneskeaper, som er storvokste) og Hylobatidae (gibbonaper, som er småvokste). Menneskeapene forekommer i Afrikas og Sydøst-Asias regnskoger; unntaket i så måte er mennesket, som – evolusjonært sett i nyere tid – har tatt i bruk et adskillig større utbredelsesområde.
Inndeling
Inndelingen under følger stort sett Goodman et al. (1990) og Groves (2005). Slektskapsforholdene mellom menneskeapene er, gjengitt i hierarkisk skrivemåte og supplert med en evolusjonær tidsskala.
Ulike definisjoner
Ordet menneskeape blir brukt på ulike måter. I videste forstand regnes gibboner, sjimpanser, gorilla, menneske og orangutang til menneskeapene. Dette tilsvarer gruppen med det vitenskapelige navnet Hominoidea i oversikten over.
Man ser også at betegnelsen menneskeaper blir brukt på gruppen med det vitenskapelige navnet Hominidae, at gibbonene altså ikke regnes med blant menneskeapene.
Den tredje måten å bruke menneskeape på, er å ekskludere både gibbonene og mennesket. I så fall er kun gorillaen, orangutangen og sjimpansene menneskeaper. Denne gruppen gikk under navnet Pongidae. Men i og med at en slik gruppe er kunstig – som man også kan se av oversikten over – er den på vei ut av vitenskapen.
Det er viktig å huske på at denne «uenigheten» kun er et spørsmål om gruppenes benevnelse (som er et skjønnsspørsmål), ikke om gruppenes slektskapsforhold (som er et vitenskapelig spørsmål). At gibbonene er søstergruppen til (de egentlige) menneskeapene, betviles per i dag ikke lenger.
Et annet spørsmål som i lang tid klarte å ta oppmerksomheten fra de relevante vitenskapelige spørsmålene, var om arten menneske «fortjener» sin egen systematisk familie eller «bare» underfamilie. Slike taksonomiske kategorier er biologisk sett innholdsløse, derfor er debatten i dag foreldet. I oversikten over har mennesket «bare» fått sin egen slekt (og deler både familien Hominidae, underfamilien Homininae og tribusen Hominini med sjimpansene). Dette gir ikke uttrykk for at mennesket er mindre spesielt enn man antok tidligere. Man har bare innsett at taksonomiske kategorier ikke er det rette verktøyet for å uttrykke dette.
Anatomi
Menneskeaper er med opptil 275 kg kroppsmasse de største primatene. De har evnen til å gå oppreist på to bein.
Atferd
De egentlige menneskeapene er sosiale dyr med en høyt utviklet evne til kommunikasjon. Næringen er hovedsakelig planter. Også et langt svangerskap og en etterfølgende lang periode der avkommet er helt avhengig av foreldrene, er felles for artene.
Tunnelbrann
Tunnelbrann er en ildebrann som oppstår i en tunnel. Biltunneler er særlig utsatt både fordi kjøretøyene inneholder lettantennelig drivstoff som kan ta fyr eller eksplodere etter kollisjoner eller av andre årsaker – og fordi det ofte er mange kjøretøy i tunnelen samtidig. I Oslofjordtunnelen forekom således 11 branner på tre år, hvorav iallfall én brann var på grensen til å bli katastrofal. I tillegg fylles hulrom ofte med brannfarlig PE-skum for å bedre isolasjonen. Ved en dødsulykke i Eidsvolltunnelen 17. januar 2012 tok dette fyr, og 150 m av tunnelen ble totalt ødelagt.
I Norge har faren for alvorlige tunnelbranner økt pga. større trafikk av gamle, utenlandske trailere i biltunneler som er brattere enn EU-kravene, og som ellers ikke oppfyller dagens krav. Dette ble aktualisert etter brannen i Gudvangatunnelen 4. august 2013, da 73 mennesker måtte sendes på sykehus med røykskader.
Også jernbanetunneler, T-banetunneler og underjordiske stasjoner har vært rammet av branner, selv om elektrisk drift reduserer brannfaren noe fordi togene ikke behøver å ha med ildsfarlig drivstoff. Opphopning av mange mennesker – og/eller tog med ildsfarlig eller eksplosiv last – kan gjøre slike branner meget farlige, og enkelte av dem har vært katastrofale med tap av mange menneskeliv. Også i gangtunneler og andre slags tunneler kan tunnelbranner forekomme.
Ofte farligere enn branner på åpent område
Av flere årsaker er tunnelbranner ofte farligere enn branner på et åpent område:
Tiltak mot tunnelbranner
Stadig mer av vei- og jernbanenettet legges i tunneler. Dette gjelder også noen av våre mest trafikkerte veier og jernbaner – i Norge f.eks. biltunnelene under Oslo sentrum, Oslotunnelen og T-banetunnelen Tøyen–Majorstuen. I tillegg blir tunnelene stadig lengre. Alt dette øker behovet for å forebygge tunnelbranner, og redusere faren for tap av menneskeliv og alvorlige skader hvis de først bryter ut. Aktuelle tiltak – i tillegg til alminnelige brannforebyggings- og sikkerhetstiltak – er bl.a.:
Tunnelbranner i Norge
I Norge 2008–2011 forekom 44 % av tunnelbrannene og –tilløpene i biltunneler med høy stingningsgrad, enda disse utgjør bare ca. 4 % av biltunnelene og ca. 16 % av den samlede tunnellengde. I slike biltunneler er tekniske feil med tungbiler den vanligste brannårsaken. I flatere tunneler skjer derimot flest branner i personbiler, og oftest etter kollisjoner.
Referanser
Tunnel
Kjevemunner
Kjevemunner er en samlebetegnelse for de virveldyrene som har kjever, dvs. alle virveldyr med unntak av slimåler og niøyer. Selv om gruppen er mindre kjent enn virveldyr (en overordnet enhet) eller f.eks. bruskfisker, fugler, pattedyr osv. (som er underordnete enheter), er den zoologisk veldig interessant. Dette er fordi mange av egenskapene som man vanligvis oppfatter som «typiske virveldyrtrekk», egentlig oppstod i stamarten til kjevemunnene. I mer eller mindre endret form fins alle disse egenskapene også i dagens delgrupper.
Kjevemunnenes stamart levde for 440 millioner år siden i brakkvann eller ferskvann. Samtlige nålevende kjevemunner har blod med en saltholdighet som er betydelig lavere enn havvannets, et vitnesbyrd om en fortid i langt mindre salte omgivelser. Den var ikke lenger filtrerer (som lansettfiskene) eller åtseleter (som rundmunnene), men en aktiv rovfisk. Kroppsbygningen kan delvis forklares ut ifra dette leveviset:
Bevegelse
I tillegg til to ryggfinner og halefinnen, som også fantes hos rundmunnene, oppstod et par brystfinner, et par bukfinner og en gattfinne. Finnene hadde fått finnestråler av brusk, og bryst- og bukfinnene var opphengt i hhv. et skulder- og et bekkenbelte. Arten ble mye mer bevegelig gjennom disse evolusjonære nyhetene.
Videre fikk musklene en større yteevne ved hjelp av myoglobin, et protein som forbedrer muskelcellenes forsørgelse med oksygen.
Sanseorganer
Likevekts- og bevegelsessanseorganet (labyrinten) i det indre øre ble forbedret ved at det får en tredje buegang. Dette var en stor fordel for en art som vil orientere seg i et tredimensjonalt rom, som de frie vannmassene er.
Kjeve
Noen av hodets skjelettelementer gjennomgikk en funksjonsendring og blir til over- og underkjeve. Kjeven var naturligvis et nyttig redskap for et rovdyr. Opprinnelig var kjevene trolig modifiserte fremre gjellebuer som var blitt spesialisert til å ta inn vann gjennom munnen og pumpe det over gjellene.
Skjelettet
Allerede virveldyrenes stamart hadde et indre bruskskjelett som beskyttet hodets sanseorganer, svelget og ryggstrengen (hhv. hjerneskalle, innvollskranium og aksialskjelett). Innvollskraniet består av såkalte gjellebuer mellom gjellespaltene. I tillegg til dette indre skjelettet fantes beinplater i huden (dermalskjelett). Hos kjevemunner er disse skjelettelementene videreutviklet:
Nyre
Nyren var opprinnelig et segmentert organ som strekket seg gjennom størsteparten av kroppen. Det fremste avsnittet (fornyren) degenererer imidlertid allerede i kjevemunnenes stamart. Mellomnyren får på sin side en forbindelse med testiklene, slik at urinlederen samtidig fungerer som sædleder. Baknyren brukes fortsatt kun til ekskresjon.
Lunger
Det er også mulig at kjevemunnenes siste felles stamart allerede var utstyrt med lunger. Lungen er bevart hos både kvastfinnefisker, lungefisker, landlevende virveldyr og de strålefinnede fiskene (hos sistnevnte oftest i form av en svømmeblære). Hos bruskfisker finner man verken lunger eller svømmeblærer. Derfor kan det være mer sannsynlig at lungene oppstod i den siste felles stamarten til strålefinnede fisker og landlevende virveldyr. Uansett er man enig i at grunnen til at lungen oppstod, var at arten levde i grunt, oksygenfattig vann. I et slikt miljø er det en stor fordel å kunne supplere gjellenes oksygenopptak med lunger.
Inndeling
Den første forgreningen i kjevemunnenes stamtre skjedde mellom bruskfiskenes stamart og Osteognathostomata (som er «resten»). Bruskfiskene omfatter i dag 900 arter, mens resten består av minst 51 000 arter. Disse er nokså jevnt fordelt over to store grener: Den ene (Sarcopterygii) består av kvastfinnefisker, lungefisker og landlevende virveldyr; den andre er de strålefinnede fiskene (Actinopterygii).
Blant fossile grupper hører panser- og taggpanserhaier til kjevemunnene. En utdødd, men fascinerende gruppe virveldyr var conodontene, som også hadde et avanserte kjeveapparat. Conodontenes slektskap til kjevedyrene er uklart, og deres kjeveapparat kan ha utviklet seg uavhengig av kjevene til de egentlige kjevedyr.
Torpo kirke
Torpo kirke (Torpo kyrkje) er en langkirke fra 1880 i Ål kommune, Viken fylke.
Byggverket er i tre og har 200 plasser.
Strauman
Strauman er et bygdeområde på Austvågøy i Lofoten i Vågan kommune. Navnet Strauman kommer av Gimsøystraumen som skiller Austvågøy og Gimsøy (i vest). Området har en lang fiskeritradisjon og har fremdeles en del næringsvirksomhet, selv om mye er blitt lagt ned de siste årne. I dag er det Strauman Handel i Gravermarka, smoltanlegg i Brenna, smoltanlegg på Kleppstad, fiskemottak på Kleppstad og en god del jordbruk som utgjør næringsvirksomheten i området.
Hele bygdeområdet er i Sydal skolekrets og har idrettslaget Strauman IL. Postnummeret er 8313 Kleppstad, men var tidligere delt i to og hadde også postområdet 8334 Gravermark frem til postnummerreformen i 1997. Det er to ungdomslag i området, UL Nøkkåsen som har ungdomshuset Nøkkåsheimen i Gravermarka og UL Dønning som har ungdomshuset Straumanstua på Kleppstad.
Patrick Holtet
Patrick Andreas Holtet (født 2. april 1981) er en norsk tidligere fotballspiller som senest spilte for Kongsvinger. Han la opp som fotballspiller i 2009, men gikk inn som en del av støtteapparatet i KIL. Han er nå trener for G19-laget til Kongsvinger IL Toppfotball.
Patrick Holtet er eldst av tre søsken.
Jesper Hoel
Jesper Hoel (født 6. mars 1987) er en norsk sportskommentator som kommenterer ishockey på TV2 Sport og er tidligere ishockeyspiller.
BAMA Gruppen
BAMA Gruppen AS er en norsk virksomhet innen fersk frukt, bær, grønnsaker, salater og poteter. Selskapet opererer også innen andre ferske produkter som blomster og planter, ferske drikker og påsmurte produkter. BAMA håndterer årlig over 500 000 tonn ferske produkter fra 1400 leverandører i 85 land på alle kontinenter. Norsk frukt og grønt står for 34 prosent. Konsernet sysselsetter rundt 3400 medarbeidere og omsatte for ca. 17 milliarder kr i 2017.
Virksomhet
I Lardal ligger Lågendalspakkeriet som er et av landets største potetpakkeri.
Historie
Christian Marius Emil Matthiessen startet en agenturforretning i Oslo i 1886. I begynnelsen var trelast hovedsatsingsområdet. I 1905 startet selskapet med å importere bananer. På grunn av aktiv markedsføring ble selskapet etterhvert også omtalt som Banan-Matthiessen. I 1981 endret man navnet fra Chr. Matthiessen AS til BAMA Gruppen AS.
BAMA eies av tre selskaper, der Reitan-familien eier 20 prosent, Nergaard-familien eier 34 prosent og NorgesGruppen eier 46 prosent.
Selskapet har lokale avdelinger i hele landet, i tillegg til pakkerier og foredlingsproduksjon. Virksomheten i Sverige produserer og selger måltidsløsninger til eget marked, gjennom selskapet i Polen Sources og selges frukt og grønnsaker til Europa, mens virksomhetene i Holland leverer bær, eksotiske produkter og blomster til Norge.
Slaget ved Cuddalore (1783)
Da Haider Ali døde, bestemte britene seg for å ta tilbake Cuddalore. Den franske flåten dukket opp utenfor havnen den 13. juni. En uke med skiftende vind forhindret begge sider fra å angripe, men den 20. juni angrep Suffren. Ingen skip ble alvorlig skadet, selv om tapstallene på begge sider var høye. Suffren lyktes i å forhindre at Cuddalore falt.
De britiske skipene
Superb 74 Gibraltar 80 Cumberland 74 Defence 74 Hero 74 Sultan 74 Burford 70 Monarca 70 Africa 64 Eagle 64 Exeter 64 Inflexible 64 Magnanime 64 Monmouth 64 Sceptre 64 Worcester 64 Bristol 50 Isis 50
De franske skipene
Héros 74 Annibal 74 Argonaute 74 Fendant 74 Illustre 74 Artésien 64 Ajax 64 Brillant 64 Hardi 64 Sévère 64 Sphinx 64 Vengeur 64 Saint Michel 60 Flamand 50 Hannibal 50
Battaglia di Cuddalore (1758)
Sean MacDermott
Seán MacDermott (født 28. februar 1883 født i Kiltyclogher i Leitrim i Irland, henrettet 12. mai 1916 i  Kilmainham Gaol i Dublin) var en irsk nasjonalist og en av lederne for påskeopprøret i 1916. Han ble henrettet for sin rolle i dette.
Macdermott het opprinnelig John MacDermott, men tok i bruk formen Seán MacDermott, som er en blanding av den engelske formen han ble født med og den irske som var Seán mac Diarmada.
Liv og virke
Han fikk sin utdannelse hos Christian Brothers. I 1908 flyttet han til Dublin, og hadde da allerede vært involvert i den republikanske bevegelsen gjennom Sinn Féin, Irish Republican Brotherhood (IRB) og Conradh na Gaeilge. Han kom inn i IRBs øverste råd og ble organisasjonens sekretær. Sammen med IRBs økonomiansvarlige, Tom Clarke, styrte han i en periode organisasjonen, selv om det nominelt fantes en leder over dem.
I 1910 ble han ansvarlig for den radikale avisen Irish Freedom, som han grunnla sammen med Bulmer Hobson og Denis McCullough. Kort tid senere ble han rammet av polio, og måtte begynne å gå med stokk.
MacDermott ble i 1913 et av de første medlemmene av Irish Volunteers, og var sterkt involvert i arbeidet med å få Volunteers under IRBs kontroll. I mai 1915 ble han arrestert i Tuam i Galway under Defence of the Realm Act fordi han holdt en tale der han oppfordret til ikke å la seg verve til British Army. Han ble løslatt i september, og kom da inn i IRBs militærkomité, som planla påskeopprøret. Sammen med Clarke var MacDermott helt sentral i planleggingen.
På grunn av sin funksjonshemning tok MacDermott i liten grad del i kampene under opprøret, men han var hele tiden ved hovedkvarteret i General Post Office. Etter overgivelsen klarte han nesten å unngå å bli gjenkjent gjennom å blande seg med en stor gruppe fanger, men han ble tilslutt pågrepet. Det ser ut til at han da allerede var dømt til døden in absentia som en av de som hadde signert påskeproklamasjonen. Henrettelsen ble utført ved skyting den 12. mai 1916. Den britiske offiseren som hadde gjenkjent ham ble senere skutt ned og drept i Cork på ordre fra Michael Collins under den irske uavhengighetskrig.
Seán MacDermott Street i Dublin er oppkalt etter ham. Det samme gjelder MacDiarmada stasjon i Sligo og Páirc Seán Mac Diarmada, GAAs stadion i Carrick-on-Shannon.
Brahma
Brahma er skaperguden i hinduismen. Hans kone er Sarasvati. Han avbildes ofte med fire ansikter. I tilbedelsen spiller han en underordnet rolle, og det er bare noen få templer som er viet til ham. Hans guddommelige krefter kalles Brahman. Det betyr "verdenssjelen". Brahma står bak gudene Shiva og Vishnu. Brahma er visdommens gud. Brahma har fire ansikter, men du kan bare se tre av dem på en gang. De fire ansiktene viser de fire himmelretningene. Brahma blir også vist med fire armer.
I motsetning til Shiva og Vishnu består ikke Brahma fra verdens undergang. Når en ny verden skal skapes, spirer en lotus ut av Vishnus navle, og i denne lotus sitter en ny Brahma som har fått oppgaven i og skape en ny verden, og alt som skal være i den. Det er nok grunnen til at hinduene tilber Brahma. Ett av de få templer for Brahma ligger i Pushkar i Rajasthan. Brahma hersker over de 4 himmelretningene. Brahma er universets skaper og visdommens gud.
Han er gift med Sarasvati, gudinne for kunst, musikk og litteratur. Hun blir vanligvis framstilt med ei bok i en hånd og en vina (et  strengeinstrument) i en annen.
Brahma har i noen tradisjoner en annen hustru som heter Gayatri, som representerer oppgående velsignelse og livgivende kraft.
Crockett County (Texas)
Crockett County er et fylke i den amerikanske delstaten Texas. Det ligger i den vestlige delen av staten og grenser mot Upton County og Reagan County i nord, Irion County i nordøst, Schleicher County og Sutton County i øst, Val Verde County i sør, Terrell County i sørvest, Pecos County i vest og mot Crane County i nordvest.
Crockett Countys totale areal er 7 271 km² hvorav 0 km² er vann. I 2000 hadde fylket 4 099 innbyggere og administrasjonssenteret ligger i byen Ozona. Fylket har fått sitt navn etter David Crockett som døde i slaget om Alamo.
Gaustatoppen Opp
Gaustatoppen Opp er en halvmaraton og et motbakkeløp i Telemark som arrangeres av Hardangervidda Triathlon. Løpet ble første gang arrangert i 2007 parallelt med triathlon-konkurransen Norseman.
Løypa starter på Rjukan og har målgang på toppen av Gaustatoppen på 1 883 meter. Løypa har standard lengde for halvmaraton, dvs den er 21,1 km lang, og har en høydeforskjell på 1 600 meter fra start til mål.
Det er kommet signaler fra arrangøren om at løpet ikke vil bli gjennomført i 2009.
Juka
Juka/Shaura (ジュカ; født 4. oktober 1981 trolig i Yamaguchi, Japan) var den japanske gruppa Moi dix Mois' første vokalist, fra mars, 2002 til april, 2005. I senere tid har han sunget for HIZAKI grace project og hatt sin egen solokarriere. I soloprosjektet sitt hadde Juka flere musikere på support, blant annet Cecir på gitar, og ユーゼ (Yuuze) og Kazuno på bass.
12. desember 2007 ble det annonsert at Juka skal ta en pause fra musikkindustrien av personlige grunner. Noen dager senere, den 23. desember, fortalte han at årsaken var polypp på stemmebåndet. Hans siste live–opptredener ble lagt til den siste uka i desember, og planene rundt oppstarten av hans nye band, seventh sense, ble kansellert.
I 2007 deltok Juka også i Node of Scherzo, sammen med blant andre Kamijo og Kaya.
Etter ca. åtte måneder uten musikalsk aktivitet, gjorde Juka et comeback med en session-live den 6. august, 2008. Han kalte session-bandet sitt "Initial D", og de opptrådte på flere konserter fram til den 9. april, 2009. På disse konsertene spilte de sanger fra det japanske bandet D, i tillegg til et par originale låter skrevet av Juka og gitaristen Ryo. Konserten den 9. april markerte slutten for artisten "Juka". Han skiftet navn til "Shaura" og var vokalist i prosjektet XOVER frem til den 5. januar 2010.
Album
Med Moi dix Mois Med HIZAKI grace project Solo
Singler
Med Moi dix Mois Med HIZAKI grace project Solo
DVD
Med Moi dix Mois Med HIZAKI grace project Solo
Artikkel
Artikkel kan sikte til:
Pyropterus nigroruber
Pyropterus nigroruber er en bille i delgruppen (underfamilien) nettrødvinger i familiegruppen rødvinger. Den er ganske sjelden, finnes vanligere lengre sør i Europa. Den er den eneste arten i slekten Pyropterus.
Utbredelse
Arten er vidt utbredt i Palearktis, fra Storbritannia i vest til Japan i øst, fra Middelhavet i sør til Sør-Skandinavia i nord, men er regnet som sjelden i de fleste områder, imidlertid forholdsvis vanlig på Øst- og Sørlandet i Norge.
Lissocarpa
Lissocarpa er en slekt med små trær som er utbredt i tropisk Sør-Amerika. De ble tidligere regnet til en egen familie, Lissocarpaceae, men er i APG IV-systemet plassert som eneste slekt i en underfamilie under ibenholtfamilien (Ebenaceae).
Sambandet
Sambandet er Åge Aleksandersens faste band som han startet i 1976 etter han hadde flyttet til Trondheim. Hans andre album, Mot i brystet, mord i blikket, Bomben und Granaten fra 1976 var det første som ble gitt ut under navnet «Åge Aleksandersen med Sambandet». Sammen vant de Spellemannprisen 1980 i klassen rock for albumet Ramp. Sambandet var med på alle hans album fram til og med Eldorado i 1986 og ble oppløst etter turneen året etter. I 2003 ble Sambandet gjenforent og i 2005 ble livealbumet To Skritt Frem – Fire Skritt Tilbake gitt ut.
Besetningen har variert gjennom årene, noen av medlemmene har vært Steinar Krokstad, Skjalg Raaen, Terje Tranaas, Bjørn Røstad og Gunnar Pedersen.
Bjørk Maria Kunoy
Bjørk Maria Kunoy (født Krog Olsen 20. mai 1991) er en færøysk jurist, forfatter og konservativ politiker.
Hun har studentereksamen fra Føroya Studentaskúli og HF-skeið fra 2007, årsstudium i religionsvitenskap fra Syddansk Universitet fra 2011 og mastergrad i rettsvitenskap fra Københavns Universitet fra 2016.
Hun var leder i HUXA, ungdomsorganisasjonen til Fólkaflokkurin, 2007–2010. Som student i Danmark var hun politisk engasjert i Det Konservative Folkeparti.
Fra 2007 til 2008 arbeidet Kunoy som journalist for flere færøyske mediehus. Hun var programleder i ungdoms- og humorprogrammet Mús på Sjónvarp Føroya, som ble sendt i åtte episoder vinteren 2008/2009. Hun var programleder for Sjónvarp Føroyas sendinger fra De internasjonale øylekene 2009.
I 2017 ble hun ansatt som politifullmektig ved Færøyenes politi.
I 2018 utgav hun sin første roman, Vit, Føroya fólk, som er en samfunnskritisk spenningsroman om færøysk politikk og internasjonale intriger.
Hun er datter av Bjørn Krog fra Kalundborg i Danmark og Elsa Maria Holm Olsen fra Vágur på Suðuroy. Hun er gift med jurist og diplomat Bjørn Kunoy. Sammen har de en sønn og en datter. Bjørk Maria Kunoy er søsterdatter av borgermester i Tórshavn og lagtingskvinne Annika Olsen og datterdatter av lagtingsmann Jákup Olsen.
Enköping kommune
Enköping kommune er en kommune sørvest i Uppsala län i landskapet Uppland i Sverige. Kommunen har grenser til nabokommunene Heby, Uppsala og Håbo i Uppsala län. I vest grenser kommunen til Västerås og Sala kommuner i Västmanlands län, og i sør går grensa til Strängnäs kommune i Södermanlands län over øya Mårsön i Mälaren. Kommunens administrasjonssenter ligger i Enköping.
Kommunen er kjent for sine mange runesteiner. Politikerne Anna Lindh og Anna Sjödin kommer fra kommunen. Enköping er vennskapskommune med Nedre Eiker.
Geografi
Kommunen ligger nord for innsjøen Mälaren og vest for Mälarens nordligste fjordarm, Ekoln. Flere øyer i Mälaren ligger i kommunen. Viktige vassdrag er Örsundaån, som munner ut i Ekoln ved Örsundsbro og Sagån som utgjør grensa mellom Västmanland og Uppland.
Indus
Indus er en stor elv på det indiske subkontinent i Asia. Den lavereliggende delen av Indus ligger i sin helhet i Pakistan, men elven har sitt utspring i det vestlige Tibet, hvor den renner om lag 300 kilometer under navnet Sengge Zangbo. Den fortsetter derfra mot nordvest gjennom Himalaya, og passerer regionen Ladakh i India og Gilgit-Baltistan i Pakistan. Deretter dreier den mot sør og renner gjennom den tett befolkede Indusdalen, før den renner ut i Arabiahavet ikke så langt fra Karachi. Indus er omkring 3 200 km lang og dermed Pakistans lengste. Elvens nedbørfelt er 1,165,000 km², og med en anslått årlig vannføring på rundt 207 km³ er Indus den 21. største elven på jorda og den tredje største på det indiske subkontinentet.
Enköping kommune
Geografi
E18, Riksväg 55 og Riksväg 70 går gjennom kommunen. Enköping er forbundet til det svenske jernbanenettet gjennom Mälarbanan.
Indus
Navn og etymologi
Ordet Sindhu (सिन्धु) betyr elv, bekk eller hav på sanskrit, sannsynligvis fra rotordet Sidh som betyr «å holde seg borte». Sindhu  er fortsatt en lokal betegnelse for Induselven.
The Crepes of Wrath
«The Crepes of Wrath» er en episode av animasjonsserien Simpsons' første sesong. Bart blir sendt til Frankrike på en studentutvekslingstur, mens familien Simpson mottar en albansk student i hans sted. Den albanske studenten viser stor interesse for Homers arbeide ved Springfield atomkraftverk.
Handling
Bart oppdager en gammel kinaputt, og bestemmer seg for å spyle den ned i en av guttedoene ved Springfield barneskole. Samtidig sitter Skinners mor på jentetoalettet, som går i luften som følge av Barts kinaputt. Skinner bestemmer seg for å bli kvitt uromomentet Bart en gang for alle, og foreslår for familien Simpson at Bart skal delta i et utvekslingsprogram. Bart blir sendt til Frankrike, mens familien mottar en utvekslingsstudent fra Albania ved navn Adil Hoxa.
I Frankrike blir Bart møtt at to skruppelløse vinprodusenter som får ham til å arbeide hardere enn de to mennenes esel. Bart må samle inn og presse druer, sove på gulvet, og teste vin som er utblandet med frostvæske.
Adil viser seg på sin side å være en spion som er ute etter atomhemmeligheter som han planlegger å lure ut av Homer. Homer er på sin side lykkelig for at Adil viser så stor interesse for arbeidet hans, og viser ham rundt på atomkraftverket.
Eksterne lenker
Simpsonovi (první série)
Indus
Navn og etymologi
Sindhu ble iranisert til Hinduš på gammelpersisk, som igjen ble til Indos på gresk og Indus på latin. Navnet Indós brukes av Arrianos i boken Indica for den mektige elven som Aleksander krysset, basert på Nearkhos' samtidige beskrivelser.
Antikkens grekerne refererte til inderne (dagens India forbi Indus) som Ἰνδοί (Indói), bokstavelig «folket fra Indus».
Elven er også kjent som Sindhu (सिन्धु) på hindi, sindhi, panjabi og sanskrit, Sindh på urdu, Abasin («elvers far») på pasjto, Sengge Chu («løveelv») på tibetansk og Yìndù på kinesisk.
Flommen i 2022
Indus ble sterkt påvirket av den enorme flommen i Pakistan i august 2022, og forskere som har studert satellittbilder av elva har konkludert med at den har gått fra å være en elv til å fremstå som en 100 kilometer bred innsjø. Mange landsbyer og tettsteder i nærheten av elva har blitt lagt helt eller delvis under vann.
Enköping kommune
Tettsteder
Enköping kommune har ni tettsteder. I tabellen oppgis antall innbyggere per 31. desember 2010.
Noter:
Wallace Fennel
Wallace Fennel er en fiktiv person i TV Norge-serien Veronica Mars. Han bor i den fiktive byen Neptune, California og går på Hearst Collage. Han er bestevenn med Veronica Mars. Han spilles av Percy Daggs III.
Sarasvati
Sarasvati avbildes med en sitar eller vina. Hun ledsages gjerne av en svane eller en påfugl og sitter ved bredden av en flod, som gjerne forbindes med den mytiske floden som bærer hennes navn, den hellige flod Sarasvati som ved å forenes med Jumna og Ganges ved Allahabad blir Triveni.
Vats fjellkirke
Vats fjellkirke (Vats fjellkyrkje) er en kirke konstruert i en kvadratisk form, fra 1990 i Ål kommune, Viken fylke.
Byggverket er i tre og har 140 plasser.
Det er ikke kirkegård på stedet.
Adkomst til stedet er via fylkesvei 2930 og riksvei 7.
Sosialistisk realisme
Den sosialistiske realismen ble grunnlagt i 1932 som et dogme for alle Sovjetkunstnerne innenfor alle kunstarter. Oppgaven var å skape en kunst for massene og å i folket inspirere en kjærlighet til arbeideren og dennes oppgave å bygge opp kommunismen. Stilretningen forble Sovjetunionens begunstigete stilretning helt fram til regimets fall omkring 1990.
Etter andre verdenskrig kom kommunistregimet i DDR til å virke for den sosialistiske realismen innenfor litteraturen gjennom Bitterfelder Weg under 1950- og 1960-tallet.
Susanne Hirzel
Susanne Zeller-Hirzel (født Susanne Hirzel 7. august 1921, død 4. desember 2012) var under andre verdenskrig tilknyttet den tyske motstandsgruppen Den hvite rose.
Hirzel ble født i Ulm, som datter av en luthersk sogneprest. Hun var barndomsvenninne av Sophie Scholl, og kom gjennom henne og broren Hans Scholl i kontakt med Den hvite rose.
I likhet med Sophie Scholl var hun i tidlige år et begeistret medlem av Bund Deutscher Mädel, men begge begynte etterhvert å distansere seg fra nasjonalsosialismen. Mot slutten av 1942 var hun musikkstudent, og ble kontaktet av Sophie Scholl og oppfordret til å delta i motstandsarbeidet. Mot slutten av januar 1943 delte hun sammen med broren Hans Hirzel ut gruppens femte løpeseddel i postkasser i Ulm. Aksjonen ble forberedt i samarbeid med Franz Josef Müller bak orgelet i Martin-Luther-Kirche, hvor faren var sogneprest på det tidspunkt.
Etter at søsknene Scholl ble henrettet i februar 1943 ble Hirzel arrestert. I en ny prosess i Volksgerichtshof ble hun sammen med Kurt Huber, Willi Graf og Alexander Schmorell dømt til døden av Roland Freisler. Dommen ble etterpå omstøtt, fordi det ikke fantes bevis for at hun hadde hatt noen befatning med utdelingen av løpesedler.
Hirzel er portrettert i utstillingen Ulmer DenkStätte Weiße Rose.
Botswana under Sommer-OL 1988
Botswana under Sommer-OL 1988. Åtte sportsutøvere fra Botswana deltok i friidrett og boksing under Sommer-OL 1988 i Seoul. Det var tredje gangen Botswana deltok i et sommer-OL, de vant ikke noen medaljer.
Bendelormer
Bendelormer er en gruppe flatormer. De egentlige bendelormene, Eucestoda, omfatter tretten ordener og til denne gruppen regnes alle menneskenes og husdyrenes bendelormer. De er lange og flate. De minste artene er bare noen millimeter lange, mens de største kan bli over 9 meter lange.
Utseende
Kroppen er ofte tredelt, med scolex («hode»), strobila («hals») og en lang kropp som er sammensatt av flere små ledd, kalt proglottid. Skolex er rundt og er utstyrt med haker eller sugekopper slik at bendelormen kan feste seg til verten. Her sitter også nerveceller og sanseorgan. Nye proglottider dannes kontinuerlig bak hodet gjennom strobilering. De har ikke tarmkanal. Næringen tas opp gjennom kroppsveggen.
Levevis
Bendelormer lever i kroppshulen eller tarmen til virveldyr som parasitter. Kroppen kan bestå av mellom 1 og 45 000 små segment. Hvert av segmentene er begynnelsen på en ny bendelorm. Hvert segment har både hunnlige og hannlige kjønnsorgan, enten på den ene eller begge sider av segmentet. Segmentene nærmest hodet og halsen er yngst og ikke utviklet. Segmentene lengre bak er ferdig utviklet, det vil si kjønnsmodne bendelormer. De aller siste segmentene har også befruktede egg.
Livssyklusen er komplisert. Bendelormer lever i tarmen eller kroppshulen til sin vert, et virveldyr. De er enormt fruktbare, men bare ganske få av avkommet kommer så langt at de blir fullt utvokste. De fleste artene må innom to ulike verter. Det første «stadiet» forlater verten sammen med dens avføring. Dette er larvestadiet og dersom det lykkes for bendelormen vil den finne sin mellomvert, et virveldyr eller noen ganger hos virvelløse dyr. Her utvikles den og lever som parasitt. Bendelormen finner sin «sluttvert» vanligvis ved at denne spiser «mellomverten».
Diaolou
Diaolou, også kalt Kaiping diaolou (kinesisk: 碉樓, 碉楼, vakttårn) er befestede fleretasjes høye tårn, i hovedsak oppført i forsterket murbruk. De fleste av disse tårn finnes i et område kalt Sejyapp («de fire len» 四邑) som består av fylkene Kaiping, Enping, Taishan og Xinhui i Guangdongprovinsen i Kina. Men det finnes også slike tårn annetsteds i Kina, som for eksempel i Sichuan. De fleste ligger i Kaiping. De første tårnene ble oppført under det tidlige Qing-dynastiet og nådde en topp under 1920- og 1930-årene da det fantes flere enn 3000 tårn. I dag (2010) kjenner man til 1833 som finnes i Kaiping og omkring 500 i Taishan. Trass i at de i hovedsak ble benyttet som beskyttelse mot plyndrerbaner, er noen av dem bosteder også. Kaiping har tradisjonelt vært en stor emigrasjonsregion, og en smeltedigel for idéer og trender bragt tilbake dit av utenlandskinesere som besøkte sine hjemlige trakter. Som et resultat av dette har mange diaolouer arkitektoniske trekk fra andre deler av Kina og fra den vestlige verden.
Tårnene ble for det meste finansiert av kinesere bosatt i Nord-Amerika. Noen av bygningene har ingen anmeldt noen eiendomsrett over.
I 2007 ble tårnene satt på UNESCOs verdensarvliste under navnet «Kaiping diaolou og landsbyer» (开平碉楼与村落). Verdensarvskomitéen skrev
RMS «Empress of Asia»
RMS «Empress of Asia» var et canadisk passasjerskip, bygget i 1912-1913 av Fairfield Shipbuilding and Engineering ved Govan i Skottland for Canadian Pacific Steamships.
Under første verdenskrig og andre verdenskrig ble skipet brukt for troppetransport og bestykket som hjelpekrysser. RMS «Empress of Asia» ble senket av japanske fly under seilas fra Bombay til Singapore den 5. februar 1942.
Minimalisme
Historikk
Som kunstnerisk bevegelse oppstod minimalismen i USA på begynnelsen av 1960-tallet, blant annet som en reaksjon mot den dominerende abstrakte ekspresjonismen.
Det er vanlig å dele inn minimalismen i tre faser:
Viktigste kunstnere
Andre kunstnere som assosieres med minimalismen:
Overløpsbasseng
Overløpsbasseng er et basseng som tar imot vann fra overflateavrenning, så det kan oppbevares og  renses etterhvert som renseanlegg har kapasitet til å ta i mot.
MF «Vikingen» (1992)
MF «Vikingen» er en bilferge bygget i 1992 for Hardanger Sunnhordlandske Dampskipsselskap. Den gikk i rute Gjermundshamn-Årsnes for Norled fra 2012 til 2017.
Den gikk fra den var ny og frem til 2006 på Hufthamar-Krokeide. Fra 2006 til 2012 var den avløserferge, blant annet på Stavanger–Tau. Fra 2012 til 2017 trafikkerte den sambandet Gjermundshamn–Varaldsøy–Årsnes over Hardangerfjorden. Den gikk i rute Skjersholmane - Ranavik fra 2017 til Fjord1 tok over sambandet i 2019.
«Vikingen» er søsterferge til MF «Hardingen», Fjord1 sin MF «Svanøy» samt MF «Møysalen» og MF «Gökçeada I» (tidligere «Honningsvåg» «Sunnhordland»).
Den 10. januar 2016 fikk «Vikingen» motorstopp like etter avgang fra Årsnes. Fergen ble liggende og slå mot land, mens det veltet ut røyk fra maskinrommet. De 34 passasjerene ble evakuert og ingen ble skadet.
I april 2023 slet fergen seg fra fortøyningene i Sandnessjøen, og drev rundt i havnebassenget uten mannskap en stund, før fergen ble sikret igjen.
Lundavatnet
Lundavatnet kan vise til flere innsjøer i Norge:
PPC (andre betydninger)
PPC kan ha flere betydninger:
LCD
Liquid crystal display (LCD) (norsk: flytende-krystall-skjerm) er en tynn, flat skjerm bestående av et panel oppstilt foran en lyskilde eller reflektor. LCD-displayet bruker ikke baklys, og forbruker lite elektrisk energi. Derfor egner det seg godt i batteridrevne elektroniske enheter. Disse skjermtypene har blitt mer og mer populære i nyere tid, og har i aller høyeste grad tatt over for CRT. Uforsiktig behandling kan lett føre til at enkelt-piksler blir ødelagt, piksler som slutter å fungere kalles døde piksler.
Oppdateringsfrekvens
Oppdateringsfrekvens (Hz) er en viktig parameter for hvordan LCD-skjermer kan gjengi video. Oppdateringsfrekvens må ikke forveksles med bildefrekvens (fps), som sier noe om videomaterialet.
Oppdateringsfrekvensen er viktig ved videoavspilling på høyt nivå. Andre viktige skjermparametre er inputforsinkelse og responstid, som begge måles i millisekunder.
Virkemåte
Et LCD består av flere lag flytende krystall som står mellom to gjennomsiktige elektroder og to polariseringsfiltere. Panelet er inndelt i områder, celler, og hver celle har til oppgave å regulere mengden lys som slippes gjennom. Det første polariseringsfilteret slipper gjennom ganske nøyaktig halvparten av lyset, nemlig det lyset som bølger i samme plan som retningen av polariseringsfilteret. Når strømmen settes på i en celle, vil de flytende krystallene vende lyset inntil 90 grader (polariseringsplanet, ikke retningen) avhengig av strømstyrken. Hvis polariseringsfiltrene står på tvers av hverandre, vil lyset nå slippes gjennom, mens lyset ikke slippes gjennom når strømmen er av. Omvendt hvis polariseringsfiltrene står samme vei. Hver celle kan være et piksel, eller hvert piksel kan bestå av 3 celler med fargefiltere (rød, grønn, blå) foran eller bak.
Punkter
Ordet «punkter» blir ofte brukt i sammenheng med LCD-er. Punktene beskriver pikseltettheten til en skjerm og måles ofte i PPI, piksler pr. inch.
Arkeologiåret 1388
Arkeologiåret 1388 er en oversikt over blant annet utgravninger, fødte og avdøde personer med tilknytning til arkeologi i 1388.
Apati
Apati er mangel på følelser, motivasjon eller entusiasme. Apati er i psykologisk terminologi et begrep brukt på indifferens (likegyldighet) — der en person er passiv eller indifferent til aspekter knyttet til følelser, det sosiale eller det sjelelige livet.
Andre symptomer
'''Apati alene, er sjelden en nødssituasjon. Det er alvorlig hvis symptomene er ledsaget av andre alvorlige symptomer som kan være et tegn på livstruende sykdom. I dette tilfellet er det nødvendig å søke medisinsk hjelp:'''
Forskning
Studier har vist at apati ved Parkinsons sykdom ofte er forbundet med depresjon, kognitiv svikt og demens. Apati og Parkinson er spesielt assosiert med planlegging og problemløsning. Symptomene ved apati og depresjon kan i visse tilfeller overlappe hverandre, noe som kan gjøre det vanskelig å skille problemene fra hverandre. Til tross for det, viser flere studier at personer med Parkinson får apati selv om de ikke nødvendigvis har en depresjon.
Viggjatunnelen
Viggjatunnelen er en veitunnel på i Skaun kommune i Trøndelag. Tunnelen går mellom Engan og Rossvoll, og er 2 711 meter lang. Sammen med resten av nye E39 mellom Klett og Bårdshaug ble Viggjatunnelen åpnet 30. juni 2005.
Bacon
Bacon er røkt, lettsaltet sideflesk fra svin. Det brukes mest som en frokostrett, oppskåret i tynne skiver før det stekes eller grilles, ofte servert med speilegg. Bacon brukes også som en ingrediens i andre retter, både som en fettkilde og for smakens skyld.
Beiken-feiden
Etter et styremøte 13. februar 2004 kunngjorde Språkrådet at «bacon» heretter skulle få to skrivemåter, både lånordet «bacon» og det fornorskede ordet «beiken» sammen med ca. 25 andre lånord. «Beiken» møtte imidlertid stor motstand fra befolkningen, og ble ikke med som offisiell skrivemåte. Alternative skrivemåter som Språkrådet fikk gjennom, var blant andre «snacks» og «snaks», «bacalao» og «bakalao», «corny» og «korny», samt «nonchalanse» og «nonsjalanse». Dette ble i senere tid kalt «Beiken-feiden».
Aulus Gellius
Aulus Gellius (født ca. 125, død en gang etter 180) var en latinsk forfatter og grammatiker (lærer) som sannsynligvis var født og helt sikkert vokst opp i Roma. Han fikk sin høyere utdannelse i Athen, og deretter kom han tilbake til Roma. Han er mest kjent for sitt eneste kjente verk, Noctes Atticæ, Netter i Attika, en samling av notater om grammatikk, filosofi, historie, oldsaker, og andre emner, og er viktig også ved at den bevarer fragmenter fra verkene til mange antikke forfattere som ellers ville ha vært ukjente i dag.
Liv og virke
Etter at han kom tilbake til Roma, fikk han en juridisk stilling. Han ble utnevnt til pretor for å fungere som umpire (dommer) i sivile saker. Hans fødselsdato og dødsdato er ukjente, men etter hans læreres og venners navn å dømme, må han ha levd under keiserne Hadrian, Antoninus Pius og Marcus Aurelius.
Forfatterskap
Hans eneste kjente verk, Noctes Atticæ, Netter i Attika, har sin tittel fra å ha blitt påbegynt i løpet av lange netter under en vinter han tilbrakte i greske Attika. Han fortsatte verket i Roma. Det er sammensatt fra en Adversaria, «kladdebok», en betegnelse for en samling av kommentarer eller notater, og hvor han skrev ned alt av uvanlig interesse som han hadde hørt i samtaler eller lest i bøker. Den består således av notater om grammatikk, geometri, filosofi, historie, og mange andre emner. En historie er en fabel til Androkles som ofte er inkludert i samlinger av Æsops fabler, men var ikke opprinnelige fra den kilden.
Netter i Attika hadde mange lesere i antikken. Forfattere som benyttet denne samlingen var blant annet Apuleius, Lactantius, Nonius Marcellus, Ammianus Marcellinus, den anonyme forfatteren av Historia Augusta, Servius, og Augustin av Hippo. Men mest kjent er hvordan Macrobius, «som, uten å nevne hans navn, siterte Gellius ordrett gjennom hele Saturnalia, og således av det høyeste verdi for teksten.»
Utgaver
Editio princeps (første [trykte] utgave) kom i Roma i 1469. Den første kritiske utgaven er ved Jakob Gronovius (Leiden, 1706). En senere versjon er den til M. Hertz (Berlin, 1883–1885; det er også en mindre utgave av samme forfatter, Berlin, 1886), revidert av C. Hosius, 1903, med bibliografi. Et bind med utvalg, noter og ordliste ble utgitt av Nall (London, 1888). Det er en engelsk oversettelse ved W. Beloe (London, 1795), og en fransk oversettelse (1896). En nyere engelsk oversettelse er ved John Carew Rolfe (1927) for Loeb Classical Library. Det finnes også en svensk oversettelse ved Bertil Cavallin utgitt på Forum. (Uddevalla, 1977)
Åmot kirke (Modum)
Åmot kirke er en moderne arbeidskirke reist av teglstein i 1996 og vigslet 16. mai dette året. Kirken ligger i sentrum av tettstedet Åmot i Modum kommune, i tidligere Buskerud, nå Viken fylke. Den forvaltes av Modum kirkelige fellesråd og eies er Modum menighet, i likhet med alle kirkebyggene i kommunen. Fellesrådet og menigheten inngår i Den norske kirke og ligger i Eiker prosti i Tunsberg bispedømme.
Adkomst til kirken går via fylkesvei 2832 (Eikerveien) og den kommunale Kapellveien i sentrum av Åmot. Bygget ligger i gangavstand fra sentrum og tett ved blant annet Buskerud videregående skole avdeling Rosthaug og sykehjemmet Modumheimen. På motsatt side (sør for) av den kommunale Rosthaugveien ligger den lokale gravlunden, men kirken mangler kirkegård rundt kirkebygget.
Kirkebygget
Kirken i Åmot ble opprinnelig reist som et lokalt bedehus i 1892, men bedehuset ble ombygd og omdisponert til kapellkirke i 1906. Natt til 17. mai 1994 ble imidlertid Åmot kapell påtent og satt i brann. Kapellet lot seg ikke redde, så det ble etter hvert revet. Det ble bestemt å reise ei ny og moderne kirke på plassen. Grunnstein til den nye arbeidskirken ble nedlagt på årsdagen for brannen. Arkitekter var Arne Åmland og Terje Høgenhaug, mens den kunstneriske utsmykkingen ble utført av Tor Lindrupsen. Åmot kirke er en moderne flerbrukskirke med mange fasiliteter.
Kirkerommet har plass til cirka 220 personer og kirketorget på østsiden av bygget har 100 plasser. I tillegg rommer kirkebygget gravkapell, kontorer, ulike flerbruksrom og et kirketorg med tilhørende uteamfi. Fram til 2016 var det også bibliotek i kirken, men da ble dette nedlagt. Lokalene ble i ettertid omgjort til ei storstue. Kirken er imidlertid åpen for besøkende hele året og det leies ut lokaler til foreninger. Alle de ansatte i Modum menighet har dessuten sine kontorer i Åmot kirke.
MF «Ølen»
MF «Ølen» er en bilferge bygget i 1977 for Hardanger Sunnhordlandske Dampskipsselskap. Ferja går i rutefart for Norled. Ligger pr 9.juli 2022 i opplag i Lovrafjorden.
Giulio Bevilacqua
Giulio Bevilacqua (født 14. november 1881 i Isola della Scala, bispedømmet Verona i Italia, død 6. mai 1965 i Brescia) var kardinal i den katolske kirke.
Biografi
Han var en personlig venn av pave Paul VI fra den tiden de begge studerte i Brescia, han som prest og den fremtidige pave som prestestudent. Senere skulle han bli denne paves skriftefar.
I 1905 trådte han i den hl. Filippo Neris Oratorium. Han ble presteviet den 13. juni 1908 i Brescia og virket som sjelesørger i bispedømmet Brescia. Under Første verdenskrig var han feltprest i den italienske hær, årene 1916 til 1918 i krigsfangenskap. Fra 1926 til 1933 var han medarbeider ved Statssekreteriatet i Vatikanet og var dermed beskyttet mot de trusler han var blitt utsatt for fra fascistene ; samtidig arbeidet han som sjelesørger i Roma. Under Andre verdenskrig var han feltprest i den italienske marine.
Han ble utnevnt til kardinal i 1965 uten å være biskop, men en uke før kreasjonsseremonien ble han bispeviet. Han fikk imidlertid pavelig tillatelse til å fortsette som vanlig sogneprest av S. Antonio della Pace i Brescia. Bare to måneder etter kardinalskreasjonen døde han.
Episkopalgenealogi
Hans episkopalgenealogi er:
Maksim Sjostakovitsj
Maksim Dmitrievitsj Sjostakovitsj (født 10. mai 1938 i Leningrad) er en russisk dirigent og pianist. Han er det andre barnet til Dmitrij Sjostakovitsj og Nina Varzar.
Siden 1975 har han dirigert og popularisert mange av sin fars mindre kjente verker.
Han ble utdannet ved Moskva og Leningrad før han ble sjefsdirigent for Union symfoniorkester for Radio og TV. Mens han var hoveddirigent for radio og televisjonssymfoniorkesteret i Sovjetunionen, dirigerte han premieren til sin fars 15. symfoni. I 1981 emigrerte han til USA. Etter å ha dirigert New Orleans Symphony Orchestra og det filharmoniske orkesteret i Hongkong, vendte han tilbake til St. Petersburg.
Maksim er den første utøveren av sin fars pianokonsert No. 2 i F-dur (Op. 102). Dmitrij Sjostakovitsj dediserte dette stykket til Maksim.
Han har en sønn, Dmitrij Maksimovitsj Sjostakovitsj, som er en pianist.
Maksim Sjostakovitsj fullførte nylig en syklus; farens 15 symfonier, med symfoniorkesteret i Praha. Det tsjekkiske plateselskapet Supraphon står bak utgivelsen.
Huxi
Huxi (kinesisk: 湖西) var et prefektur i Shanghai i Kina før Folkerepublikken Kinas opprettelse i 1949, og deretter gjenopprettet i november 1952 og igjen oppløst under ett år etter.
I perioden 1949-1952 var området inkorporert i den kortvarige provinsen Pingyuan.
Da det til slutt ble oppløst den 20. juni 1953 ble den vestlige halvparten innlemmet i prefekturet Heze, og den østlige i Jining.
Anti-luftskytsmerket for Luftwaffe
Anti-luftskytsmerket for Luftwaffe (Flak-Kampfabzeichen der Luftwaffe) er en tysk militær utmerkelse.
Historie
Merket ble introdusert av Hitler og Hermann Göring 10. januar 1941, og var tiltenkt luftvernartilleri personell i Luftwaffe i det tredje rike.
Design
Merket ble designet av Ernst Peekhaus, og består av en oval stående krans laget av ekeblader. I senter er en 88mm luftvernkanon med løpet pekende opp mot høyre. Øverst er en ørn med vingene utspredd og siden til, med et hakekors i klørne. Merket ble i begynnelsen laget i buntmetall, men kom senere i sink. Hele merket er sølvfarget
Kriterier
Merket ble utdelt etter at man oppnådde 16 poeng etter et system: Kommandøren på et batteri kunne få tildelt merket hvis halvparten av personellet hadde fått det. Det kunne også bli utdelt ved utmerket lederskap eller spesiell heltemodig eller utmerket utførelse av tjenesten.
The Bassmachine
The Bassmachine er det første albumet til den svenske artisten Basshunter. Det ble sluppet på internett i 2006.
Landolt C
Landolt C eller Landolt ring, er en optotype – et standardisert symbol (EN ISO 8596) som brukes for å teste visus (synskarphet). Symbolet er en sirkel med et gap og minner derfor om bokstaven C. Åpningen er 1/5 av den ytre sirkeldiameteren. Åpningen kan innta forskjellige retninger så som venstre, høyre, opp, ned og 45° og pasienten skal avgjøre hvor åpningen er. Ved at symbolet ikke har noen knytning til vanlige bokstaver som ved en Snellen tavle, kan Landolt C også brukes for test av analfabeter og barn. Barn kan også testes ved bruk av en Lea test.
Landoltring har også den fordel at den lettere kan sikre et korrekt resultat idet det ikke lenger er mulig å huske eller tyde symbolet, en må oppfatte det.
Kamin
Kamin kan ha flere betydninger: